Aarhuus Stifts-Tidende, 1831-03-08
Jtalien. Hertuginden af Parma har forlagt sin Residents til Placenza. Jfølge den østerrigske Jagttager havde man raabt i Parma: "Friheden leve! Styrter Alting omkuld!" o. s. v. Der blev oprettet et nyt Municipalitet og en Nationalgarde med revolutionaire Farver; de nye Authoriteter forlangte flere gange at faae Audientse hos Hertuginden, men hun vægrede sig standhaftigen for at tage imod dem, uagtet mandog sagde, at man vilde ophøie hendes Søn til Konge af Jtalien. Endeligen slap hun lykkeligen bort derfra, og ventes at indtræffe til Wien, tilligemed Hertugen, af Modena. Staden Rom har den 12te Febr. om Aftenen været sat i den største Forfærdelse. Pludseligt hørte man fra Pladsen Colonna en heel Mængde Geværskud, og hele Rom blev som electriseret derved. Alt hvad som var paa Gaderne tilte hjem, og da det var en meget mørk Aften, blev der en Forvirring uden Lige. Jmidlertid vare Soldaterne rykkede ud, og det var kommet til en formelig Skjermydsel. Oprørerne bleve flagne paa Flugten, og Adskillige tagne til Fange. Geværskuddene skulde været Signalet til at masakrere alle Soldaterne, bemægtige sig Magistraten, og tvinge den hellige Fader til at indgaae i deres Planer. Men disse vare blevne forraadte, Karnevalet forbudt, og Alting forberedt. At Regjeringen dog frygter for et nyt Angreb kan man see deraf, at den har opfordret enhver god Borger til, ved det første Signal af Stormklokkerne, at værne for Religionen, Fædrelandet og Thronen. Paven har endvidere udstædt et Publicandum til sine Undersaatter i en meget religiøs og formanende Tone, hvori han lover Naade og Mildhed, naar de ville vende tilbage til Lydighed. Han skal tillige have anmodet Østerrig om at hielpe sig i denne trykkende Fare. – Jfølge Beretning fra Bologna havde Patrioterne taget Anconas Citadel og Forter i Besiddelse, og 6000 Jnsurgenter vare paa Marschen mod Rom. - Den østerrigske General v. Geppert har faaet Ordre at rykke ind i Modenne med 8 Batailloner og 2 Batterier. Dette Skridt kan blive af uberegnelig Virkning med Hensyn til Europas Rolighed. - Veiene fra Triest til Udina vrimle af øster rigske Tropper. Omkring Mailand ligge 20,000 Md., af hvilke der i hvert Regiment have nogle Compagnier Ordre til at være uafladeligt skudfærdige. Fra Flume er der bleven indskibet 10,000 Md. Saaledes er der nu omtrent 80,000 Mand fra alle Kanter paa Marschen til Jtalien. Fra Wien meldes som Tilforladeligt, at Erkehertug Carl, Keiserens Broder, har, i Tilfælde af Krigens Udbrud, modtaget Ansættelse som Generallissimus for den østerrigske Armee. (Den franske Regjering har givet den Erklæring: ikke at ville understøtte de italienske Jnsurgenter, men at det, saasnart een eneste østerrigsk Soldat betræder fremmed Grund, vil af Frankrig blive anseet som en Krigserklæring.) Mislykket Oprør i Lissabon. En længe forberedt Sammensværgelse mod Don Miguel skulde endeligen været udbrudt den 8de Februar, Signalerne vare allerede givne dertil, men Tyrannen havde faaet Kundskab derom i Tide, og var forberedt paa at tilintetgjøre den; pludseligt vare Formændenes Huse blevne omringede af Soldater, og de Ulykkelige, Mandfolk og Fruentimmer, hele Familier, bleve slæbte bort og kastede ned i de skrækkeligste Fængsler, allene paa den ene Dag bleve over 600 Personer arresterede, og strax Dagen efter lod D. Mi quel oprette to Commissioner med udstrakte Fuldmagter til strax at kunne dømme og lade Forbryderne henrette inden 24 Timer. Bemeldte Commissioner have Fuldmagt til at kunne lade arrestere og forhøre Alle og Enhver, uden Persons Anseelse, i en Omkreds af 5 Mile fra Hovedstaden.